**R E P U B L I K A H R V A T S K A**

**MEĐIMURSKA ŽUPANIJA**

**OPĆINA DONJI KRALJEVEC**

**OPĆINSKO VIJEĆE**

KLASA: 322-01/17-01/4

URBROJ:2186-06-17-01

Donji Kraljevec, 06.12. 2017.godine

Na temelju članka 45. stavka 1. Zakona o lovstvu („Narodne novine“ broj 140/05, 75/09, 153/09, 14/14, 21/16, 41/16, 67/16), a u svezi s člankom 57. i člankom 58. Pravilnika o sadržaju, načinu izrade i postupku donošenja, odnosno odobravanja lovnogospodarske osnove, programa uzgoja divljači i programa zaštite divljači („Narodne novine“ broj 40/06, 41/13), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 36/09, 125/08, 36/09, 150/11, 144/12, 19/13, 137/15 – počišćeni tekst) te članka 32. Statuta Općine Donji Kraljevec („Službeni glasnik Međimurske županije“ broj 6/13 i 10/13), Općinsko vijeće Općine Donji Kraljevec na 4. sjednici održanoj dana 06.12.2017. Godine **d o n o s i**

**O D L U K U**

**o proglašenju površine izvan lovišta na području Općine Donji Kraljevec**

Članak 1.

Ovom Odlukom određuje se površina izvan lovišta na području Općine Donji Kraljevec ( u daljnjem tekstu: Površina).

Članak 2.

Granica Površine određuje se od granica građevinskih područja naselja na udaljenosti 300 m izvan granice građevinskih područja naselja, osim u dijelovima gdje su manje udaljenosti građevinskih područja naselja sa granicama susjednih jedinica lokalne samouprave.

Članak 3.

Ukupan obuhvat Površine iznosi 3.634 ha od toga 1.314 ha obuhvaća građevinska područja naselja i 3.067 ha obuhvaća pojas 300 m izvan granica građevinskih područja naselja. Obuhvat Površine s ucrtanom granicom prikazan je u kartografskom prikazu iz članka 4. ove Odluke.

Članak 4.

Kartografski prikaz Površine s ucrtanom granicom izrađen je u mjerilu 1:25.000 i sastavni je dio ove Odluke (Prilog 1), ali nije predmet objave.

Članak 5.

Ova odluka stupa na snagu 8 dana od dana objave u „Službenom glasniku Međimurske županije“.

Predsjednik općinskog vijeća

Zoran Strahija

**OBRAZLOŽENJE**

**Odluke o proglašenju površine izvan lovišta na području Općine Donji Kraljevec**

Prema članku 19. Zakona o lovstvu (NN 140/05, 75/09, 153/09, 14/14, 21/16, 41/16, 67/16), na površinama zemljišta na kojima se ne ustanovljavaju lovišta divljač je dužan zaštiti vlasnik zemljišta, odnosno fizička ili pravna osoba koja koristi to zemljište. Prema članku 45. Zakona, na površinama izvan lovišta divljač se zaštićuje u skladu s Programom zaštite divljači koji donosi pravna ili fizička osoba koja koristi zemljište ili njime upravlja uz suglasnost Ministarstva poljoprivrede.

Temeljem članka 58. Pravilnika o sadržaju, načinu izrade i postupku donošenja, odnosno odobravanja lovnogospodarske osnove, programa uzgoja divljači i programa zaštite divljači („Narodne novine“ broj 40/06, 41/13), Program zaštite divljači sadrži:

* Akt o proglašenju ili ustanovljenju površine izvan lovišta
* Osnovne podatke o položaju i granicama površine izvan lovišta te njenom površini razrađenoj po kulturama zemljišta sa zemljovlasničkim razmjerom
* Procjenu brojnog stanja divljači koja stalno, sezonski ili povremeno obitava na površinama izvan lovišta ili preko istih prelazi
* Uvjete zaštite prirode
* Mjere zaštite divljači
* Mjere za sprječavanje šteta od divljači
* Brigu o drugim životinjskim vrstama
* Prikaz potrebnih financijskih sredstava za provedbu programa zaštite
* Kroniku zaštite divljači.

Lovačka društva ne mogu vršiti odstrjel na površinama unutar 300 m od naselja, a koja nisu obuhvaćena lovištem. Zbog učestalih pojava predatora (lisica i kuna) u neposrednoj blizini naselja, a gdje nije dopušteno vršiti odstrjel od strane lovačkih društava pristupilo se izradi Odluke o proglašenju površine izvan lovišta na području .

Temeljem Odluke, Općina može izraditi Program zaštite divljači kojim bi se omogućilo zakonski opravdano uklanjanje divljači, odnosno predatora na najprihvatljiviji i najbrži mogući način s obzirom da divljač radi veliku štetu na poljoprivrednim usjevima i kreće se u neposrednoj blizini naseljenih mjesta.

U prilogu Odluke nalazi se kartografski prikaz granice površine izvan lovišta koja se prostire na \_\_\_\_\_\_\_\_ ha. Od toga \_\_\_\_\_\_\_\_ ha obuhvaća građevinska područja naselja i \_\_\_\_\_\_ ha obuhvaća pojas 300 m izvan ranica građevinskih područja naselja.

Sastavni dio Programa zaštite divljači predstavlja Akt o proglašenju ili ustanovljenju površine izvan lovišta, stoga se Općinskom vijeću predlaže da usvoji Odluku u proglašenju površine izvan lovišta na području Općine Donji Kraljevec.